ఆర్జీవీ ఎన్టీఆర్ పై బ్రహ్మాస్త్రం ఇదేనా?
ఆర్జీవీ తన లక్ష్మీస్ ఎన్టీఆర్ ను చకచకా రెడీ చేస్తున్నారు. సందేహం లేదు. ఇందులో ఎన్టీఆర్ ఫ్యామిలీ మెంబర్లను, చంద్రబాబు భయంకరంగా టార్గెట్ చేస్తారు. దర్శకులు క్రిష్ లాగానో, మహీ లాగానో సున్నితంగా భావోద్వేగాలు మేళవించి చెప్పరు. ఎక్కడో కర్ర గుచ్చినట్లే వుంటుంది వర్మ వ్యవహారం.
మరి దీనిని ఎలా అడ్డుకుంటారు? సెన్సారు ద్వారా అడ్డుకోవడం సాధ్యం అవుతుందా? ఎందుకంటే ఆంధ్రకు ప్రత్యేకంగా సెన్సారు బోర్డు లేదు. హైదరాబాద్ లోనే వుంది. పైగా సెన్సారు అన్నది కేంద్రం అదుపాజ్ఞలలో వుంటుంది. అందువల్ల ఆ కోణంలో అడ్డంకులు పెద్దగా వుండవు.
మరి అలా అని చూస్తూ, చూస్తూ ఆ సినిమాను అలా వదిలేస్తారా? లేక ఆంధ్రలో ప్రభుత్వం వుంది కనుక, నిషేథం విధిస్తారా? అదేమైనా లాభసాటిగా వుంటుందా? విశ్వసనీయ వర్గాల సమాచారం ప్రకారం ఈ సినిమా విషయంలో ఎన్టీఆర్ కుటుంబ సభ్యుల ఆలోచన వేరుగా వుందని తెలుస్తోంది
"..మా నాన్న కథ, మా కుటుంబం కథ, మా ఫ్యామిలీ వ్యవహారం సినిమాగా తీసి రచ్చ చేసే హక్కు ఎవరు ఇచ్చారు.." ఇదీ నందమూరి ఫ్యామిలీ కోర్టుల ద్వారానో? మరో విధంగానో వ్యక్తం చేయబోయే అభ్యంతరం అని తెలుస్తోంది. ఒక విధంగా అది పాయింట్ నే కూడా. కుటుంబ సభ్యులు అది కూడా వాళ్ల పాత్రలను తెరకెక్కించాలంటే సంబందిత జనాల అనుమతి వుండాలి కదా? కోర్టు కూడా ఇదే అడిగితే అప్పుడు పరిస్థితి ఏమిటి?
అందుకే నందమూరి ఫ్యామిలీ ముఖ్యంగా బాలయ్య ఇప్పుడు సైలంట్ గా వున్నట్లు తెలుస్తోంది సరైన సమయం చూసి, ఈ ఫ్యామిలీ పర్మిషన్, ఫ్యామిలీ ప్రైవసీ హక్కుల పాయింట్ ద్వారా సినిమాను ఆపించే ప్రయత్నం చేస్తారని తెలుస్తోంది.
argeevy ntr pai brahmastram idena?
argeevy tana lakshmis ntr nu chakachaka redy chestunnaru. sandeham ledu. indulo ntr famili membarlanu, chandrababu bhayankaramgaa target chestaaru. darsakulu crish lagano, mahi lagano sunnitamgaa bhavodvegalu melavinchi chepparu. ekkado karra guchinatle vuntundi varma vyavahaaram.
mari deenini ela addukuntaaru? sensaru dwara addukovadam saadhyam avutundaa? endukante aandhraku pratyekamgaa sensaru bordu ledu. hyderabad lone vundi. paiga sensaru annadi  kendram adupaagnalalo vuntundi. anduvalla aa konamlo addankulu peddagaa vundavu.
mari alaa ani chustuu, chustuu aa sinimaanu alaa vadilestara? leka aandhralo prabhutvam vundi kanuka, nishetham vidhistara? ademaina labhasatiga vuntundaa? vishwasaneeya vargala samacharam prakaaram ee sinima vishayamlo ntr kutumba sabhyula aalochana vaerugaa vundani telustondi
"..maa naanna katha, maa kutumbam katha, maa famili vyavahaaram sinimaga teesi rachha chese hakku evaru icharu.." idhee nandamuri famili kortula dwarano? maro vidhamgaano vyaktam cheyaboye abhyantaram ani telustondi. oka vidhamgaa adhi point nee kuudaa. kutumba sabhyulu adhi kuudaa vaalla paatralanu terakekkinchaalante sambandita janaala anumati vundaali kada? kortu kuudaa ide adigithe appudu paristhiti emiti?
anduke nandamuri famili mukhyamgaa balayya ippudu sailant gaa vunnatlu telustondi saraina samayam chusi, ee famili permision, famili privesy hakkula point dwara sinimaanu aapinche prayatnam chestaarani telustondi.